# Chanson neve

Oberennoù damheñvel pe handelvoù all zo ivez, gwelout Pebezh keloù.
| ◄ Cuntinuation | Chanson neve | Discours entre daou zen yaouanq ► |
* Pebes qêlou, ô va Doue,
* A meus hirio recevet !
* Va Mestrezic, va c’harante,
* A glêvàn zo demezet ;
* Va Mestrezic, va charante,
* An ini a garrien muia,
* Ha pa sònjàn en qementse,
* Va c’halon a venn ranna.
* Oll blijadurou an natur
* A zo êchu evidon :
* Echu e zê ar blijadur
* A danvee va c’halon ;
* Echu ê ar gontantamant
* Am boa ebars ar bed-mân :
* Foëi d’an aour ha foëi d’an arc’hant,
* En nep guis n’o dezíràn.
* Me a garfe caout eur matier,
* A guement a ve capabl
* Da renta va c’halon ceder,
* Da zec’hi va daoulagad,
* Da rejouissa va c’halon,
* Da gontanti va speret,
* D’am lezel en affliction
* Ha da rêi din ar yec’het.
* Mes qementse zo incredabl,
* Ha ne éruo biqen ;
* Me zo ar muia miserabl
* Eus an oll grouadurien
* A meus collet en eun instant
* Ar frouez eus a bemp blavez,
* En eur goll va c’hontantamant,
* Va flijadur, va Mestrez.
* Adieu eta, pares Plestin !
* Adieu, tud a gonsecanç
* Me a meus cavet va chagrin
* E mesq ho rejouissanç ;
* Me ’meus ho c’heuillet gant douçder
* Me ho qüitta gant glac’har,
* Hanval demeus eun durzunel
* A ve privet eus he far.
* C’houi oc’h eus grêt va flijadur,
* Va joa, va c’hontantamant,
* C’houi a ra va displijadur,
* Va anqen, va nec’hamant ;
* Emesq ar ros a ambrassen
* Ha va oll delection,
* Me a meus cavet eun drezen
* Hac a biq calz va c’halon.
* Mes bremân me gred en güirion,
* Rêson an dud habilla,
* Penos e c’heller caout poëson
* Emesq ar suc an douça ;
* Ha dindan ar fleuriou caëra
* Alies e ve coachet
* Aspicou ar re gruella,
* Aëret-guiber, serpantet.
* Rac-se-eta, me ho suppli,
* Ia, dre ma ho caràn,
* Ne deut james da reposi
* Elec’h ma vefet bravan ;
* Rac mac’h êru e nep goal-eur
* Da ober dêc’h diblassa,
* E vezo tristoc’h ho maleur
* Ha diessoc’h da uza.
* Evit test eus a guementse,
* Va breudeur, va c’hoarezet,
* C’houi pere am anaveye,
* Noc’h eus ’met dont d’am güelet,
* Ha pa velfot ar chenchamant
* Pini a zo deut ennon,
* C’houi a brouvo certenamant,
* E zê touchet va c’halon.
* Diaroc me a voa henvel
* Eus eur rosen florissant ;
* Va c’halonic bepret ceder,
* Carguet a gontantamant :
* Ar joa peintet var va diou chod,
* Va daoulagad qer laouen,
* Ma sònjen, dre ma voan diod,
* N’am bije glac’har biqen.
* Hoguen, ma em güelfec’h bremàn
* Ebars em daelou beuzet,
* C’houi lavarfe : ne qet emàn
* Hor boamp-ni anavezet :
* Ennes a voa gyê a galon,
* Emàn a zo contristet ;
* Ennes a voa eun den mignon,
* Hac emàn sur n’en deo qet.
* Allas ! eo sur, va mignonet,
* Me zo ar memes ini,
* Mes biscoas ne gavis sujet
* ’Voe capabl d’am glac’hari ;
* Bremàn me ’meus cavet unan
* Hac a c’hlac’har va c’halon,
* Ha p’o po clêvet aneàn,
* Ec’h estonfot gant rêson.
* Pa voan-me ebars em jardin
* O contempli va fleuriou,
* Va c’halon, exant a chagrin,
* Va zaoulagad a zaelou,
* Ha me clêvet eun alc’hoeder
* A us va fenn o cana :
* Ad studium te confer
* Nam nupta est amica.
* Ha me o vonet d’am godel,
* O tenna va fistolen,
* Hac o tiscar an alc’hoeder
* D’an traòn demeus ar vezen.
* Ra gollo ’velse o bue
* Qement en devo’r galon
* Da zonet da annonç dìn-me
* Ar seurt desolation.
* Mes p’e glêvit-hu qement-màn
* A c’hinou eur messajer,
* Otramant, clêvit aneàn
* Eus a veg eun alc’hoeder,
* Oblijet òn bet d’e glêvet
* Ebars em brassa glac’har,
* Ha cetu aze ar sujet
* Ma terizàn an douar.
* N’eus mui a gonsolation
* Evidòn ’bars er bed-mâ,
* N’eus nemet desolation,
* Tourmantchou ar re vrassa
* Reservet evidòn hepqen,
* Goude bea re garet ;
* Mes me vo furroc’h da viqen,
* Ha ne garìn den ebet.
* P’am eus fraillet ar chadennou
* Gant pere ’voan amaret,
* Pa ’meus bruzunet al lassou
* Gant pere ’voan liamet ;
* Pa ê demezet va mestrez,
* Me a guemero an habit,
* Ha ma na vezàn recolez,
* Certen me a vo hermit.
* Mes gouscoude, p’en em sònjàn,
* Ha pa rân reflexion,
* Eur recolez a ranq goëla
* Ha derc’hel trist e galon ;
* Eun hermit beva retiret
* Hac hep nep plijadurez ;
* Qementse oll zo re galet :
* Ret ê dìn choas eur vestrez.
* Mes pelec’h caout eur güir vestrez ?
* Ar bed-màn a zo malin ;
* N’am eus qet ezom danserez,
* Nac unan a garo’r güin ;
* Diaroc me voa difficil ;
* Mes brêmàn pa òn tromplet,
* Me a vezo muioc’h subtil
* Pa gonversìn gant merc’het.
* Mes anaout ’ràn eur femelen
* Zo dign a attantion ;
* Onnes a vo da virviqen
* Rouanez eus va c’halon :
* En onnes e-màn va fianç ;
* Onnes ê va c’harante,
* Enhi e-màn va esperanç ;
* Hi ê souten va bue.
* Evelse eun den glac’haret,
* Evit en em gonsoli,
* A dle alies lavaret
* Da basseal e anui :
* Mar-dê serret din an nôr-ze,
* Unan all a zigoro ;
* Me a vo bepret er zònj-se
* Mac a vo bete’r maro.
* Ma tezirfac’h, va mignonet,
* Gout hano ar c’homposer :
* Guinidic ê a Locqirec,
* Mab ena d’eur güiader,
* A zo’ n’em laqet er studi
* ’Bars er guær a Vontroulez ;
* Hac a zo brêmàn dizourci,
* P’ê demezet e vestrez.
* Evit soulaji ar c’haner,
* M’ho suppli, asistantet,
* Da rêi dezàn peb a ziner
* Evit eva d’ho yec’het,
* Otramant prenit ar chanson,
* Pini he deus ar pouvoar
* Da rejouissa ar galon
* A greiz, ma ve en glac’har.